Archäologische Funde zagn, dass schon während  da Oidstaazeit Menschn imma wieda in dem Gebiet gwesn san und dass vo da Jungstaazeit aun im Weana Beckn imma Leit gwohnt hom. Aus da Bronzezeit san no Brandgräba erhoidn, aus da Eisnzeit Restln vo Siedlungen und Grabhigln. Aus da Köitnzeit, oiso da spädan Eisnzeit, is a befestigte Hechnsiedlung aufm Leopoidsberg (19. Hieb) belegt. Um Christi Geburt, de Röma woan aa scho do, is dann im heitign Zentrum vo Wean, no a köitische Siedlung entstanden, de Vedunia ("Woidboch") ghaassn hod.